Document ID: 31997D0549

Komisijos Sprendimas
1997 m. liepos 14 d.
dėl T102 testo (Streptococcus thermophilus T102) pateikimo į rinką pagal Tarybos direktyvą 90/220/EEB
(tekstas svarbus EEE)
(97/549/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. balandžio 23 d. Tarybos direktyvą 90/220/EEB dėl genetiškai modifikuotų organizmų apgalvoto išleidimo į aplinką [1] su paskutiniais pakeitimais, padarytais Komisijos direktyva 97/35/EB [2], ypač į jos 13 straipsnį,
kadangi Direktyvos 90/220/EEB 10-18 straipsniuose yra nustatyta Bendrijos tvarka, leidžianti valstybės narės kompetentingai institucijai duoti sutikimą pateikti į rinką produktus, turinčius genetiškai modifikuotų organizmų arba iš jų sudarytus;
kadangi Suomijos kompetentingai institucijai buvo pateiktas pranešimas apie tokio produkto pateikimą į rinką;
kadangi Suomijos kompetentinga institucija vėliau persiuntė dokumentų apie šį produktą rinkinį Komisijai, pareikšdama palankią nuomonę;
kadangi vienos valstybės narės kompetentinga institucija pareiškė nepritarianti minėtam dokumentų rinkiniui;
kadangi dėl to, remiantis Direktyvos 90/220/EEB 13 straipsnio 3 dalimi, Komisija turi priimti sprendimą minėtos direktyvos 21 straipsnyje nustatyta tvarka;
kadangi Komisija, išnagrinėjusi minėtą nepritarimą, pareikštą atsižvelgus į Direktyvos 90/220/EEB taikymo sritį, ir dokumentų rinkinyje pateiktą informaciją, padarė išvadą, jog nėra pagrindo tikėti, jog į Streptococcus thermophilus T102 įvedus chloramfenicol-acetil-transferazės plazmidėje pMJ 763 koduojantį geną, pasireikš koks nors žalingas poveikis žmonių sveikatai ar aplinkai;
kadangi Direktyvos 90/220/EEB 11 straipsnio 6 dalyje ir 16 straipsnio 1 dalyje numatytos papildomos garantijos tuo atveju, jei būtų gauta naujos informacijos apie produkto keliamą pavojų;
kadangi šiame sprendime numatytos priemonės atitinka Direktyvos 90/220/EEB 21 straipsniu įkurto komiteto nuomonę,
PRIĖMĖ ŠĮ SPRENDIMĄ:
1 straipsnis
Nepažeisdama kitų Bendrijos teisės aktų Suomijos kompetentinga institucija duoda sutikimą pateikti į rinką produktą, kurį pranešime nurodė Valio Oy (nuoroda: C/FI/96-1NA):
buteliukus, į kuriuos supilti biofilizuoti Streptococcus thermophilus T102 preparatai, kurie buvo pakeisti naudojant plazmidę pMJ 763, turintys sintetinius luxA, luxB genus, paimtus iš Xenorhabdus luminescens, chloramfenicol-acetil-transferazės ganą, paimtą iš plazmidės pVS2, procesą valdant P45 Lactococcal aktyvatoriumi ir iš Escherichia coli rrnB paimtu transkripciniu terminatoriumi.
2 straipsnis
Šis sprendimas skirtas valstybėms narėms.
Priimta Briuselyje, 1997 m. liepos 14 d.

Labels: 12
7
3
20